Stipe Perica

**Stipe Perica** (1995-yil 7-iyulda tugʻilgan) – xorvatiyalik futbolchi, Fargʻonaning Neftchi klubida hujumchi pozitsiyasida oʻynaydi.

## Klubdagi faoliyati
### Erta martaba
Perica oʻzining futbolchilik faoliyatini 2012-yilda vatani Xorvatiyada Zadar jamoasida boshlagan. Asosiy jamoadagi debyutini 2012-yil sentyabr oyida oʻtkazgan. Birinchi mavsumida Xorvatiya ligasining 20 ta oʻyinida ishtirok etib 8 ta gol va barcha musobaqalarda esa 10 ta gol urgan.

### Chelsea
2013-yil 1-avgustda Perica „Chelsea“ bilan 2,5 million yevrolik transfer narxi evaziga shartnoma imzolagan. U „Chelsea“ klubiga kelganidan soʻng, klub Pericani Niderlandiyaning „NAC Breda“ klubiga ijaraga bergan.

#### NAC Bredaga ijara
NAC Breda jamoasidagi debyut oʻyinini Roda JCga qarshi zaxiradan maydonga tushgan va oʻzining birinchi golini urgan. Bir necha hafta oʻtgach, toʻrtinchi oʻyinida „Heracles Almelo“ jamoasiga qarshi oʻyinda gʻalaba golini urgan. 2014-yil 16-fevralda „Feyenoord“ klubiga qarshi oʻyinda zahiradan maydonga tushganidan atigi 4 daqiqa oʻtgach, maydondan chetlatilgan.

2014-yil avgust oyida uning ijara shartnomasi 2014–15-yilgi mavsum uchun uzaytirilgan. Biroq, Breda menejeri Nebojša Gudelj ishdan boʻshatilgandan soʻng, uning jamoadagi roli zahira oʻyinchiga aylantirilgan. Koʻproq oʻyin vaqtiga ega boʻlish uchun boshqa joyga oʻtishni soʻragan. 2015-yil 22-yanvarda uning NAC Bredadagi ijarasi tugagan va Chelsea Pericani 2016-yil iyunigacha Udineze klubiga ijaraga bergan.

### Udineze
Perica 2015-yil 8-fevralda „Napoli“ klubiga qarshi oʻyinda „Udineze“ safida debyut oʻyinini oʻtkazgan va 78-daqiqada Bruno Fernandes oʻrniga zaxiradan maydonga tushgan. 2015-yil 4-aprelda Perica „Udineze“ safida ilk bor „Jenoa“ ga qarshi oʻyinda asosiy tarkibda maydonga tushgan. 17-may kuni Perica „Roma“ jamoasiga qarshi oʻyinda debyut golini („Udineze“ safidagi birinchi golini) kiritgan.

2015-yil 3-iyunda „Udineze“ Pericaning ijara shartnomasini bir yarim yilga uzaytirgan. 2015-yil 20-dekabrda Perica 2015–16-yilgi A Seriya mavsumidagi birinchi golini „Torino“ jamoasiga qarshi oʻyinda urgan.

2016-yil 15-iyunda „Udineze“ Pericaning shartnomasidagi transferini sotib olish haqidagi bandni faollashtirgan.

#### Frosinone, Kasımpasha va Mouscron jamoalariga ijara
2018-yil 18-iyulda Perica A Seriya ishtirokchisi Frosinone klubiga bir mavsumga ijaraga berilgan. Yanvar oyida „Udineze“ jamoasiga qaytgan va „Kosimpasha“ klubiga ijaraga berilgan.

2019-yil 23-avgustda Perica Belgiyaning Birinchi Divizioni A ishtirokchisi Mouscron klubiga 2020-yil 30-iyungacha ijaraga berilgan.

### Uotford
2020-yil 7-sentyabrda Perica nomaʼlum narx evaziga 2 yillik shartnoma asosida Udinezedan EFL chempionatining „Uotford“ klubiga oʻtgan.

Stipe „Uotford“ safida 2020-yil 15-sentyabrda EFL kubogi doirasida „Oxford United“ jamoasiga qarshi oʻyinda debyut qilgan. Oʻyin penaltilar seriyasiga qadar davom etgan. Penaltilar seriyasida Perica oʻz golini kiritdi va „Uotford“ yakunda gʻalaba qozongan. Keyingi turda „Newport County“ ga qarshi oʻyinda Perica qoʻpolligi uchun maydondan chetlatilgan. U „Uotford“ safidagi birinchi golini 2020-yil 24-oktyabrda „Bornmut“ jamoasiga qarshi oʻyinda urgan.

### Makkabi Tel-Aviv
2021-yil 14-avgustda Perica Isroilning „Makkabi Tel-Aviv“ jamoasi bilan shartnoma imzolagan. 2021-yil 14-sentyabrda Perica yangi turnir UEFA Konferensiyalar ligasidagi birinchi golini urgan.

### Standart Liège
Perica 2022-yil 2-sentyabrda Belgiyaning Birinchi A divizioni vakili Standard Liège tomonidan 900 ming yevroga sotib olingan. Bu transfer klubning ruxsatisiz Isroildan ketib qolganidan bir necha kun oʻtgach sodir boʻlgan. Stipe KV Kortrijkga qarshi oʻyinda 80-daqiqada zaxiradan maydonga tushgan.

### Rijeka
Perica 2024-yil 4-sentyabrda Rijeka bilan erkin agent sifatida shartnoma imzolagan.

## Xalqaro karyera
Perica 2013-yilda FIFA U-20 Jahon chempionatida Xorvatiya terma jamoasi sharafini himoya qilgan. Perica turnir davomida 17 yoshda edi va Xorvatiya ning eng yosh oʻyinchisi boʻlgan. 2013-yil 29-iyunda Yangi Zelandiyaga qarshi oʻtkazilgan oʻyinda 2:1 hisobidagi gʻalabaga oʻz hissasini qoʻshib, gol urgan.

## Faoliyat statistikasi

## Yutuqlar

### Klub
**Neftchi**

* Oʻzbekiston Superkubogi sohibi: 2026

## Manbalar

## Havolalar
* Stipe Perica Xorvatiya futbol federatsiyasi saytida